[bookmark: LGS_Internal_ID]מספר פנימי: 2156102
[bookmark: LGS_Knesset_Num]הכנסת העשרים וארבע

[bookmark: LGS_Initiators_List][bookmark: LGS_PM_Names]יוזם:	      חבר הכנסת	יצחק פינדרוס
______________________________________________				           
[bookmark: Private_Number]פ/119/24

[bookmark: LGS_Subject]הצעת חוק לתיקון פקודת מס הכנסה (הכרה בהוצאות עבודה מהבית בתקופת התפשטות נגיף הקורונה החדש) (הוראת שעה), התשפ"א–2021

	תיקון סעיף 17
	1.
	בפקודת מס הכנסה[footnoteRef:2] (להלן – הפקודה), בסעיף 17, אחרי פסקה (15) יבוא: [2:  דיני מדינת ישראל, נוסח חדש 6, עמ' 120.] 


	
	
	"ניכוי הוצאות בית לעובד מהבית בתקופת מגפת הקורונה
	(16)
	(א)	הוצאות בית עודפות שנגרמו ישירות עקב עבודה מהבית, בתקופת התפשטות נגיף הקורונה החדש; בפסקה זו – "תקופת התפשטות נגיף הקורונה החדש" – תקופה בה חלות הוראות או הגבלות על הגעה למקום העבודה לפי חוק לתיקון ולקיום תוקפן של תקנות שעת חירום (נגיף הקורונה החדש – הגבלת מספר העובדים במקום עבודה לשם צמצום התפשטות נגיף הקורונה החדש), התש"ף–2020[footnoteRef:3] או לפי צו בריאות העם (נגיף הקורונה החדש) (בידוד בית והוראות שונות) (הוראת שעה), התש"ף–2020[footnoteRef:4].  [3:  ס"ח התש"ף, עמ' 108.]  [4:  ק"ת התש"ף, עמ' 516.] 


	
	
	
	
	
	
	(ב)	השר, באישור ועדת הכספים של הכנסת, רשאי לקבוע הוראות לעניין הוצאות הבית העודפות שיוכרו בניכוי וכן  תקרת התשלום המותר בניכוי בגין הוצאות בית עודפות שנגרמו עקב עבודה מהבית  לפי פסקה (א).

	תיקון סעיף 32
	2.
	בסעיף 32(1) לפקודה, אחרי המילים "לרבות הוצאות הבית" יבוא "ולמעט הוצאות בית עודפות שנגרמו עקב עבודה מהבית" 



דברי הסבר
בעקבות התפרצות נגיף הקורונה החדש, הטילה ממשלת ישראל שורת הגבלות על מקומות העבודה, בין היתר, צמצום מספר העובדים במקום העבודה והוראה למעסיקים להעביר עובדים לעבודה מהבית.
עבודה מהבית גורמת לעובד הוצאות נוספות שבימים כתיקונם, בהם העובד מועסק במקום העבודה, הן מושתתות על בית העסק, כגון הוצאות חשמל מוגברות – תאורה, מיזוג אוויר, מחשוב; הוצאות תקשורת ועוד. מעסיקים שרצו לשלם לעובדיהם תשלום כנגד ההוצאות, נאלצו לנכות מס מהתשלום, שכן לפי סעיף 32(1) לפקודת מס הכנסה, לא ניתן לנכות הוצאות הבית, גם אם הן הוצאו לצורך העבודה מהבית.
בהצעת חוק זו, מוצע לקבוע כי בתקופת התפשטות  נגיף הקורונה החדש, מעסיק יוכל לשלם לעובד בגין ההוצאות שהוציא על העבודה מהבית מבלי שינוכה מס מהתשלום הנוסף. כן מוצע כי שר האוצר יהיה רשאי לקבוע, האישור ועדת הכספים לקבוע הוראות לעניין הוצאות הבית העודפות שיוכרו בניכוי וכן את תקרת התשלום בגין העבודה מהבית, זאת במטרה למנוע עיוותים. 
יצוין, כי עוד טרם התפרצות נגיף הקורונה המגמה הייתה לעודד עבודה מהבית, שכן מעבר לעבודה מרחוק מפחית את הגודש בכבישים, את זיהום האוויר, חוסך זמן יקר ומאפשר השתלבות בשוק העבודה למגוון אוכלוסיות בעלות מוגבלות בניידות או תושבי פריפריה. כמו כן, לפי נתוני הלמ"ס, ישראל נמצאת במחצית הנמוכה של מדינות אירופה בשיעור העבודה מהבית והיא מקדימה בעיקר מדינות ממזרח היבשת, טורקיה ויוון. 

